CELEX: 32016D2365
Language: hr
Date: 2016-12-19 00:00:00
Title: Provedbena odluka Komisije (EU, Euratom) 2016/2365 оd 19. prosinca 2016. o utvrđivanju obrazaca za izvješćivanje o prijevarama i nepravilnostima koje utječu na prava na tradicionalna vlastita sredstva i o inspekcijama koje se odnose na tradicionalna vlastita sredstva u skladu s Uredbom Vijeća (EU, Euratom) br. 608/2014

22.12.2016   
            
            
               HR
            
            
               Službeni list Europske unije
            
            
               L 350/24
            
         PROVEDBENA ODLUKA KOMISIJE (EU, Euratom) 2016/2365
   оd 19. prosinca 2016.
   o utvrđivanju obrazaca za izvješćivanje o prijevarama i nepravilnostima koje utječu na prava na tradicionalna vlastita sredstva i o inspekcijama koje se odnose na tradicionalna vlastita sredstva u skladu s Uredbom Vijeća (EU, Euratom) br. 608/2014
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Ugovor o osnivanju Europske zajednice za atomsku energiju,
   uzimajući u obzir Uredbu Vijeća (EU, Euratom) br. 608/2014 od 26. svibnja 2014. o utvrđivanju provedbenih mjera za sustav vlastitih sredstava Europske unije (1), a posebno njezin članak 5. stavak 2. i članak 6. stavak 2.,
   nakon savjetovanja sa Savjetodavnim odborom za vlastita sredstva,
   budući da:
   
               (1)
            
            
               Odluka Komisije 97/245/EZ, Euratom (2) utvrđuje postupke za prosljeđivanje informacija država članica Komisiji u okviru sustava vlastitih sredstava.
            
         
               (2)
            
            
               Odluka 97/245/EZ, Euratom ima jednu pravnu osnovu, Uredbu Vijeća (EZ, Euratom) br. 1150/2000 (3). Nakon stupanja na snagu Odluke Vijeća 2014/335/EU (4) prosljeđivanje informacija država članica Komisiji uređeno je dvjema uredbama Vijeća: Uredbom (EU, Euratom) br. 608/2014 i Uredbom (EU, Euratom) br. 609/2014 (5). Stoga je primjereno donijeti zasebnu Provedbenu odluku Komisije za svaku od tih uredaba. Odredbe o modelima za izvatke iz računa za prava na vlastita sredstva te obrazac za izvješća o nenaplativim iznosima koji odgovaraju pravu na vlastita sredstva iz Odluke 97/245/EZ, Euratom uvrštene su u Provedbenu odluku Komisije (EU, Euratom) 2016/2366 (6). Odredbe o obrascima i modelu izvještavanja o prijevari i nepravilnostima koje utječu na prava na tradicionalna vlastita sredstva i o nadzoru koji se odnosi na tradicionalna vlastita sredstava iz Odluke 97/245/EZ, Euratom trebalo bi uvrstiti u ovu Odluku.
            
         
               (3)
            
            
               Slučajeve prijevare i nepravilnosti treba navesti na strukturiran način.
            
         
               (4)
            
            
               Odlukom 97/245/EZ, Euratom od država članica zahtijeva se da Komisiji dostave podatke o službama i agencijama zaduženima za izvještavanje. Potrebno je osigurati da države članice također obavijeste Komisiju o bilo kakvim promjenama u tim informacijama.
            
         
               (5)
            
            
               Kako bi države članice što prije mogle početi koristiti izmijenjene obrasce, posebno u pogledu izmijenjene stope zadržavanja, ova bi Odluka trebala stupiti na snagu i primjenjivati se od dana objave.
            
         
               (6)
            
            
               Radi dosljednosti, ovu Odluku i Provedbenu odluku (EU, Euratom) 2016/2366 trebalo bi primjenjivati od istog datuma,
            
         DONIJELA JE OVU ODLUKU:
   Članak 1.
   Države članice upotrebljavaju obrazac utvrđen u Prilogu I. ovoj Odluci za sastavljanje opisa otkrivenih slučajeva prijevare i nepravilnosti koji uključuju prava veća od 10 000 EUR, a obrazac utvrđen u Prilogu II. ovoj Odluci za pripremu podataka o statusu Komisiji već prijavljenih slučajeva prijevare i nepravilnosti u kojima naplata, poništenje ili nemogućnost naplate nisu ranije naznačeni, iz članka 5. stavka 1. Uredbe (EU, Euratom) br. 608/2014.
   Članak 2.
   Države članice upotrebljavaju obrazac utvrđen u Prilogu III. ovoj Odluci za sastavljanje izvješća o inspekcijama koje se odnose na tradicionalna vlastita sredstva iz članka 6. stavka 1. Uredbe (EU, Euratom) br. 608/2014.
   Članak 3.
   Države članice obavješćuju Komisiju o službama ili agencijama zaduženima za izradu i slanje opisa i podataka iz članka 1. te izvješća iz članka 2. Države članice također obavješćuju Komisiju o svim promjenama podataka o tim službama ili agencijama.
   Članak 4.
   Ova Uredba stupa na snagu na dan objave u Službenom listu Europske unije.
   
      Sastavljeno u Bruxellesu 19. prosinca 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 168, 7.6.2014., str. 29.
   
   
      (2)  Odluka Komisije 97/245/EZ, Euratom od 20. ožujka 1997. o utvrđivanju postupaka za prosljeđivanje informacija država članica Komisiji u okviru sustava vlastitih sredstava Zajednica (SL L 97, 12.4.1997., str. 12.).
   
      (3)  Uredba Vijeća (EZ, Euratom) br. 1150/2000 od 22. svibnja 2000. o provedbi Odluke 2007/436/EZ, Euratom o sustavu vlastitih sredstava Zajednica (SL L 130, 31.5.2000., str. 1.).
   
      (4)  Odluka Vijeća 2014/335/EU, Euratom od 26. svibnja 2014. o sustavu vlastitih sredstava Europske unije (SL L 168, 7.6.2014., str. 105.).
   
      (5)  Uredba Vijeća (EU, Euratom) br. 609/2014 od 26. svibnja 2014. o metodama i postupku za stavljanje na raspolaganje tradicionalnih vlastitih sredstava i vlastitih sredstava koja se temelje na PDV-u i BND-u te o mjerama za zadovoljavanje potreba za gotovinom (SL L 168, 7.6.2014., str. 39.).
   
      (6)  Provedbena odluka Komisije (EU, Euratom) 2016/2366 оd 19. prosinca 2016. o uspostavi modela za izvatke iz računa za prava na vlastita sredstva i obrasca za izvješća o nenaplativim iznosima koji odgovaraju pravima na vlastita sredstva u skladu s Uredbom Vijeća (EU, Euratom) br. 609/2014 (vidjeti str. 30. ovog Službenog lista).
   
      PRILOG I.
      
   
      PRILOG II.
      
   
      PRILOG III.